

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 27.februārī **Nr.82**

(prot. Nr.7, 2.§)

**Par telpu nodošanu bezatlīdzības lietošanā**

Pamatojoties uz likuma „Par pašvaldībām” 14.panta otrās daļas 3.punktu, 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 5.panta trešo daļu, trešo prim daļu un sesto daļu, izskatot Latgales Centrālās bibliotēkas 2020.gada 27.janvāra vēstuli Nr.1.-15./7 „Par līguma termiņa pagarināšanu”, Daugavpils pilsētas domes Izglītības un kultūras jautājumu komitejas 2020.gada 20.februāra atzinumu, Finanšu komitejas 2020.gada 20.februara atzinumu, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Nodot bezatlīdzības lietošanā Latgales Centrālajai bibliotēkai (reģ.Nr.90000066637, juridiskā adrese: Rīgas iela 22A, Daugavpils) Daugavpils pilsētas pašvaldībai piederošo nekustamo īpašuma daļu – telpas ēkā Daugavpilī, Komunālā ielā 2 (kadastra apzīmējums 0500 013 3502 001) 160,6 m2 platībā (turpmāk – telpas), kas būves kadastrālās uzmērīšanas lietas -1.stāva plāna telpu grupas eksplikācijā atzīmētas ar Nr.001-183, 001-184, 001-185, 001-186, 001-187, 001-239, 001-240 un ēkai piesaistītā zemesgabala (kadastra apzīmējums 0500 013 3502) 16312 m2 platībā, Komunālā ielā 2, Daugavpilī, 1606/59441domājamās daļas (turpmāk – zemesgabals).
2. Ēkas kopējā bilances vērtība uz 31.01.2020. ir 1138628,40 EUR (viens miljons viens simts trīsdesmit astoņi tūkstoši seši simti divdesmit astoņi *euro* un 40 centi). Zemesgabala bilances vērtība uz 31.01.2020. ir 17693,41 EUR (septiņpadsmit tūkstoši seši simti deviņdesmit trīs *euro* un 41 cents).
3. Telpas tiek nodotas bezatlīdzības lietošanā uz pieciem gadiem.
4. Telpu bezatlīdzības lietošanas mērķis – nodrošināt Latgales Centrālās bibliotēkas filiāles – Pārdaugavas bibliotēkas darbību.
5. Nododamo telpu stāvoklis ir apmierinošs.
6. Latgales Centrālā bibliotēka ir tiesīga izmantot bezatlīdzības lietošanā nodotās telpas tikai lēmuma 4.punktā paredzētajam mērķim un lietot minētās telpas tā, lai nepasliktinātu to stāvokli.
7. Latgales Centrālā bibliotēkai ir pienākums nekavējoties nodot bezatlīdzības lietošanā nodotās telpas atpakaļ J.Raiņa Daugavpils 6.vidusskolai šādos gadījumos:
   1. pēc lēmuma 3.punktā norādītā termiņa notecējuma;
   2. ja telpu bezatlīdzības lietošanas līgums tiek lauzts pirms lēmuma 3.punktā norādītā termiņa.
8. Uzdot J.Raiņa Daugavpils 6.vidusskolai sagatavot un noslēgt līgumu par telpu nodošanu bezatlīdzības lietošanā Latgales Centrālā bibliotēkai, paredzot pienākumu segt visus ar bezatlīdzības lietošanā nodoto telpu uzturēšanu saistītos izdevumus (elektroenerģija, apkure, ūdens, kanalizācija u.c.).

Domes priekšsēdētājs *(personiskais paraksts)* A.Elksniņš